Projektas
Nr. TSP-

RADVILIŠKIO  RAJONO  SAVIVALDYBĖS  TARYBA

SPRENDIMAS
DĖL SAVIVALDYBĖS PATIKĖJIMO TEISE VALDOMO VALSTYBĖS TURTO PERDAVIMO PANAUDOS PAGRINDAIS RADVILIŠKIO MUZIKOS MOKYKLAI

2025 m.                                  Nr. T-
Radviliškis

Vadovaudamasi Lietuvos Respublikos vietos savivaldos įstatymo 7 straipsnio 9 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 7 straipsnio 2 dalies 3 punktu, 11 straipsnio 1 dalies 2 punktu, 14 straipsnio 1 dalies 1 punktu, 4 ir 5 dalimis, Lietuvos Respublikos Vyriausybės 2002 m. gruodžio 3 d. nutarimo Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“ 2 punktu ir 1.1 papunkčiu patvirtintu Valstybės turto perdavimo panaudos pagrindais laikinai neatlygintinai valdyti ir naudotis tvarkos aprašu, įgyvendindama Radviliškio rajono savivaldybės tarybos 2014 m. lapkričio 20 d. sprendimu Nr. T-893 „Dėl Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo patvirtinimo“ patvirtinto Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo 25 punktą, Radviliškio rajono savivaldybės tarybos 2025 m. gegužės 29 d. sprendimą Nr. T-669 „Dėl Radviliškio dailės mokyklos reorganizavimo jungimo būdu, prijungiant ją prie Radviliškio muzikos mokyklos bei pakeičiant pavadinimą į Radviliškio meno mokyklą, reorganizavimo sąlygų aprašo ir Radviliškio meno mokyklos nuostatų patvirtinimo“, atsižvelgdama į Radviliškio dailės mokyklos 2025 m. birželio 2 d. raštą Nr. S-42, Radviliškio rajono savivaldybės taryba nusprendžia:
. 	Perduoti Radviliškio muzikos mokyklai (pavadinimas keičiamas į Radviliškio meno mokyklą), perimančiai reorganizuojamos Radviliškio dailės mokyklos teises ir pareigas, įstaigos nuostatuose numatytai veiklai vykdyti panaudos pagrindais 10 metų terminui valstybei nuosavybės teise priklausantį, Radviliškio rajono savivaldybei patikėjimo teise valdyti, naudoti ir disponuoti perduotą ilgalaikį nematerialųjį turtą, kurio įsigijimo vertė – 30,99 Eur, likutinė vertė – 0,00 Eur (priedas).
. 	Pripažinti netekusiu galios Radviliškio rajono savivaldybės tarybos 2009 m. rugsėjo 10 d. sprendimo Nr. T-777 „Dėl valstybės turto, perduoto Savivaldybei valdyti, naudoti ir disponuoti juo patikėjimo teise, apskaitos ir šio turto panaudos Radviliškio rajono savivaldybės švietimo įstaigoms ir Radviliškio rajono savivaldybės švietimo ir sporto paslaugų centrui“ 2 punktu patvirtintą 25 priedą „Radviliškio dailės mokyklos naudojamo valstybės turto, perduoto Radviliškio rajono savivaldybei valdyti, naudoti ir disponuoti juo patikėjimo teise, sąrašas“.
.	Įgalioti Radviliškio rajono savivaldybės administracijos direktorių Savivaldybės vardu pasirašyti valstybės turto, nurodyto šio sprendimo 1 punkte, panaudos sutartį ir turto perdavimo ir priėmimo aktą. 
. 	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.


Savivaldybės meras								   

Radviliškio rajono savivaldybės tarybos
2025 m.                 d. sprendimo Nr. T-
priedas



Eil. Nr.	Turto pavadinimas ir aprašymas	Invento-rinis Nr.	Pradinė įsigijimo vertė	eurais	Likutinė vertė	2025-06-30	eurais
1.		PĮ MKP Mokomoji dailės programa ARS II d „Epochos ir stiliai“	010101828	7,82	0,00
2.		PĮ MKP Tarptautinių žodžių žodynas „Interleksis“	010101829	16,51	0,00
3.		CD „Lokalizuotas raštinės atvirųjų programų rinkinys“ su dokumentacija	010101830	6,66	0,00
Iš viso:	30,99	0,00


_____________________________

RADVILIŠKIO RAJONO SAVIVALDYBĖS TARYBOS 2025-06-26 SRENDIMO PROJEKTO „DĖL VALSTYBĖS TURTO PANAUDOS SUTARTIES NUTRAUKIMO SU REORGANIZUOJAMA RADVILIŠKIO DAILĖS MOKYKLA IR JO PERDAVIMO PANAUDOS PAGRINDAIS RADVILIŠKIO MUZIKOS MOKYKLAI“
AIŠKINAMASIS RAŠTAS 

2025-06-03
Radviliškis

. Projekto rengimą paskatinusios priežastys, parengto sprendimo projekto tikslai ir uždaviniai.
Vykdant Savivaldybės tarybos 2025-05-29 sprendimą Nr. T-669 „Dėl Radviliškio dailės mokyklos reorganizavimo jungimo būdu, prijungiant ją prie Radviliškio muzikos mokyklos bei pakeičiant pavadinimą į Radviliškio meno mokyklą, reorganizavimo sąlygų aprašo ir Radviliškio meno mokyklos nuostatų patvirtinimo“ su reorganizuojama Radviliškio dailės mokykla reikia nutraukti Radviliškio rajono savivaldybei patikėjimo teise valdyti, naudoti ir disponuoti perduoto valstybės turto panaudos sutartį ir šį turtą panaudos pagrindais perduoti reorganizuojamos įstaigos teises ir pareigas perimančiai Radviliškio muzikos mokyklai. 
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija.
Projekto rengėjas – Savivaldybės administracijos Investicijų ir turto valdymo skyriaus vyriausioji specialistė Diana Skaburskienė.
. Kaip šiuo metu yra reguliuojami sprendimo projekte aptarti teisiniai santykiai.
LR Vietos savivaldos įstatymo 7 straipsnio 9 punkte nustatyta, kad savivaldybei priskirtos valstybinės žemės ir kito valstybės turto valdymas, naudojimas ir disponavimas juo patikėjimo teise yra valstybinė (valstybės perduota savivaldybėms) funkcija.
LR Valstybės ir savivaldybių turto valdymo, naudojimo ir disponavimo juo įstatymo:
.	7 str. 2 dalies 3 punkte nustatyta, kad valstybės turtą patikėjimo teise valdo, naudoja ir juo disponuoja savivaldybės – šio įstatymo 11 straipsnyje nustatytais atvejais (t. y. kai turtas Vyriausybės nutarimais savivaldybėms perduodamas valstybinėms (valstybės perduotoms savivaldybėms) funkcijoms įgyvendinti);
.	14 str. 5 dalyje nustatyta, kad sprendimą dėl valstybės turto perdavimo pagal panaudos sutartį priima Vyriausybė arba jos įgalioti turto valdytojai Vyriausybės nustatyta tvarka. Sprendimo projekte nurodyti valstybės turto valdytojas – Radviliškio rajono savivaldybė;
.	14 str. 4 dalyje (ir Lietuvos Respublikos Vyriausybės 2002-12-03 nutarimo Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“ 1.1 punktu patvirtintu Valstybės turto perdavimo panaudos pagrindais laikinai neatlygintinai valdyti ir naudotis tvarkos aprašo 11 punkte) nustatyta, kad Panaudos davėjas privalo nutraukti panaudos sutartį, jeigu panaudos gavėjas nevykdo veiklos, dėl kurios buvo perduotas valstybės ar savivaldybės turtas. 
Lietuvos Respublikos Vyriausybės 2002-12-03 nutarimo Nr. 1890 „Dėl valstybės turto perdavimo panaudos pagrindais laikinai neatlygintinai valdyti ir naudotis“  2 punktu nustatyta, kad valstybės turto valdytojai įgalioti priimti sprendimus dėl patikėjimo teise valdomo valstybės nematerialiojo, ilgalaikio (išskyrus nekilnojamąjį turtą) ir trumpalaikio materialiojo turto perdavimo panaudos pagrindais laikinai neatlygintinai valdyti ir naudotis biudžetinėms įstaigoms ne ilgesniam kaip 20 metų laikotarpiui.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Bus įvykdytas Savivaldybės tarybos 2025-05-29 sprendimas Nr. T-669 „Dėl Radviliškio dailės mokyklos reorganizavimo jungimo būdu, prijungiant ją prie Radviliškio muzikos mokyklos bei pakeičiant pavadinimą į Radviliškio meno mokyklą, reorganizavimo sąlygų aprašo ir Radviliškio meno mokyklos nuostatų patvirtinimo“: reorganizuojamos Radviliškio dailės mokyklos panaudos pagrindais naudojamas valstybės turtas laikinai neatlygintinai valdyti ir naudotis panaudos pagrindais bus perduotas reorganizuojamos įstaigos teises ir pareigas perimančiai Radviliškio muzikos mokyklai.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Priėmus sprendimo projektą, neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Priėmus sprendimą galiojančių teisės aktų keisti nereikės.
. Sprendimo projektui įgyvendinti reikalingos lėšos, finansavimo šaltiniai. 
Sprendimo įgyvendinimui Savivaldybės biudžeto lėšų nereikės.
. Sprendimo projekto rengimo metu gauti specialistų vertinimai ir išvados.
Sprendimo projektas suderintas su Radviliškio rajono savivaldybės administracijos direktoriumi, juristais, kalbininku, Investicijų ir turto valdymo skyriaus vedėju, Švietimo ir sporto skyriaus vedėju.
. Numatomo teisinio reguliavimo poveikio vertinimo rezultatai. 
Šiuo sprendimo projektu nenumatoma reglamentuoti iki tol nereglamentuotus santykius, taip pat iš esmės nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
. Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
. Kiti, iniciatoriaus nuomone, reikalingi pagrindimai ir paaiškinimai. 
Papildomų paaiškinimų nėra. 
. Pridedami dokumentai. 
Radviliškio dailės mokyklos 2025 m birželio 2 d. raštas Nr. S-42 „Dėl turto perdavimo“, suderintas su Radviliškio muzikos mokyklos direktoriumi. 



Investicijų ir turto valdymo skyriaus vyriausioji specialistė			        Diana Skaburskienė

